Document ID: 32005R1262

UREDBA KOMISIJE (ES) št. 1262/2005
z dne 1. avgusta 2005
o spremembah Uredbe Sveta (ES) št. 27/2005 glede ribolovnih možnosti za sled v zonah I in II
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 27/2005 z dne 22. decembra 2004 o določitvi ribolovnih možnosti za leto 2005 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova (1), in zlasti točke 5(4) Uredbe,
ob upoštevanju naslednjega:
(1)
Člen 5(4) Uredbe (ES) št. 27/2005 določa možnosti za povečanje ribolovnih možnosti Skupnosti za sinjega mola in sleda, če tretje države ne spoštujejo odgovornega upravljanja teh staležev.
(2)
Norveška je neupoštevajoč dodelitev ribolovnih možnosti v conah I in II, ki jih od leta 1997 uporabljajo obalne države, pred kratkim povečala svoje ribolovne možnosti za sled za dodatno količino 14 %. Zato se zdi, da Norveška ne upošteva zahteve po odgovornem upravljanju staleža sleda.
Do sklenitve dolgoročnega sporazuma o staležu sleda z zadevnimi obalnimi državami je primerno, da Skupnost začasno poveča svojo kvoto za enak delež 14 % na 89 537 ton v conah I in II (vode ES in mednarodne vode). Z znanstvenega vidika se zdi neverjetno, da bi to imelo trajni negativni učinek na ohranitev staleža.
(3)
Ukrepi, predvideni v tej uredbi, so v skladu z mnenjem Upravljalnega odbora za ribištvo in kmetijstvo.
(4)
Uredbo (ES) št. 27/2005 je zato treba ustrezno spremeniti -
SPREJELA NASLEDNJO UREDBO:
Člen 1
Priloga IC k Uredbi (ES) št. 27/2005 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. avgusta 2005

Labels: 11
18
6